顧咸建

顧咸建（），字海石，號如心，南直隶蘇州府吳縣籍崑山人。明末官员。

生平
崇禎十二年（1639年）己卯科順天府鄉試第五名舉人，十六年（1643年）中式癸未科會試第五名，三甲七十二名進士。吏部觀政，任浙江錢塘縣（今杭州市）知縣，居官有惠政。

弘光元年（清顺治二年，1645年）清兵南下，杭州岌岌可危，明巡撫張秉貞挟持潞王准备出降，命咸建出城犒師。咸建棄官出城而去。清军騎兵在吳江将其追获押還，咸建严词不屈。閏六月朔日，在忠清坊被殺。士民號泣。据说其头颅被懸在城樓之上，一蝇不集。后唐王朝廷追赠其太仆少卿，谥忠節。《南疆繹史·列传十七》：錢塘令顧咸建，字漢石；崑山人，大學士鼎臣孫也。與兄咸正，同登崇禎癸未進士。咸正授延安推官；咸建得知縣，選錢塘。會城地劇，適以連歲水祲，米價騰貴，民間削樹皮、采草根為食。而三餉疊加，催科愈急；長吏以解額為殿最，里甲往往雉經倉門。咸建下車，分兩稅為十，限令里甲自相曉諭，不以官符追攝。集父老告之曰：「寇患若此，朝廷師旅征餉，非得已也。爾曹受列聖深仁，獨不思急公分上憂，而煩我遣胥隸乎」！民歡曰：「使君愛我，我何敢以逋課負使君」！輸者填溢無後期。俄聞京師變，人情洶洶。咸建出令安民，戢姦宄、嚴警備。及福王立，御史彭遇颽為士英私人，出按浙江，橫甚，遣奴輩四齣剽敓。百姓憤，聚嘩於署；遇颽出兵擊殺七千餘人，民激思變。咸建馳撫之，得已，而民免株連；遇颽旋劾罷。及南都失守，鎮江守將鄭彩率眾還閩，緣道劫掠，城中鼎沸。咸建出私財迎犒，率吏卒日夜防禦；乃斂威去。亡何，馬士英擁兵至，巡撫張秉貞命咸建往迓；咸建力請駐師城外。頃之，大將方國安兵亦至；咸建謀於上官，先期遣使行賂，兵乃不入城。四鄉悉被兩軍淫掠，而城中得無擾。時監司及郡邑長吏悉逋竄，咸建散遣其妻子，獨守官不去。既而大兵壓境，秉貞恇擾不知所為；總兵陳洪範勸之納款，咸建力爭不得。秉貞將挾潞王出降，先使咸建犒師；既復命，即棄官出城去。追騎及於吳江，執以還，詞不屈。閏六月朔，殺於忠清坊，士民徒跣號泣；懸首城樓，一蠅不集。閩中贈太僕少卿，諡「忠節」。

 家族 
曾祖父顧鼎臣，礼部尚書、武英殿大學士。祖父顧履吉。父顧謙服，馬湖府同知。兄顧咸正，同科進士；弟顧咸受，天啓甲子舉人，同死于难。一门父子兄弟五人同死国难，吳中人士，莫不悲之。

註釋

參考書目
《南疆繹史》

Xian
Category:崑山人
Category:明朝錢塘縣知縣
Category:清朝被处决者
Category:諡忠節
Category:滄浪亭五百名賢